CELEX: 62012TN0253
Language: da
Date: 2012-06-08 00:00:00
Title: Sag T-253/12: Sag anlagt den 8. juni 2012 — Hammar Nordic Plugg mod Kommissionen

25.8.2012   
            
            
               DA
            
            
               Den Europæiske Unions Tidende
            
            
               C 258/23
            
         Sag anlagt den 8. juni 2012 — Hammar Nordic Plugg mod Kommissionen
   (Sag T-253/12)
   2012/C 258/42
   Processprog: svensk
   
      Parter
   
   
      Sagsøger: Hammar Nordic Plugg AB (Trollhättan, Sverige) (ved advokaterne I. Otken Eriksson og U. Öberg)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse af 8. februar 2012 om statsstøtte SA.28809 (C 29/2010, ex NN 42/2010 og ex CP 194/2009), som Sverige har ydet til Hammar Nordic Plugg, annulleres helt eller delvist.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1)
            
            
               Første anbringende: Tilsidesættelse af artikel 107, stk. 1, TEUF.
               Sagsøgeren gør gældende, at Vänersborg kommune ikke har ydet ulovlig statsstøtte til sagsøgeren som omhandlet i artikel 107, stk. 1, TEUF ved at sælge og udleje offentligt ejet ejendom til under ejendommens markedsværdi. Ifølge sagsøgeren har Kommissionen foretaget en række fejlskøn i forbindelse med den retlige vurdering af de påståede støtteforanstaltninger, idet:
               
                           —
                        
                        
                           Kommissionen ikke tog hensyn til, at køb af anlægget i et tidligere led til 17 millioner SEK kunne udgøre statsstøtte,
                        
                     
                           —
                        
                        
                           Kommissionen undlod at tage hensyn til, at den faktiske salgspris på 8 millioner SEK svarede til anlæggets markedsværdi,
                        
                     
                           —
                        
                        
                           Kommissionen tilsidesatte det markedsøkonomiske investorprincip ved at lægge efterfølgende vurderinger på forskellige vurderingstidspunkter til grund for sin afgørelse i stedet for det faktiske salg, som blev foretaget til en privat investor,
                        
                     
                           —
                        
                        
                           den såkaldte tredje vurdering i PwC-rapporten udgjorde ikke en tilforladelig indikation af anlæggets reelle markedsværdi pr. marts 2008, og
                        
                     
                           —
                        
                        
                           Kommissionen ikke tog hensyn til, at anlægget senere rent faktisk blev solgt for 8 millioner SEK i maj 2011 efter en åben udbudsprocedure i forbindelse med de nye køberes konkurs.
                        
                     
         
               2)
            
            
               Andet anbringende: Tilsidesættelse af artikel 107, stk. 1, TEUF, idet de påståede støtteforanstaltninger ikke forvrider konkurrencen og ikke påvirker samhandelen mellem medlemsstaterne som omhandlet i artikel 107, stk. 1, TEUF.
            
         
               3)
            
            
               Tredje anbringende: Tilsidesættelse af Kommissionens undersøgelsespligt og begrundelsespligt, samt af sagsøgerens ret til forsvar.